b'\n_START_ARTICLE_\nEkseema\n_START_PARAGRAPH_\nEkseema on yhteisnimi ryhm\xc3\xa4lle tulehduksellisia ihosairauksia, joilla on samankaltainen ulkon\xc3\xa4k\xc3\xb6. Keskeinen oire on kutina.\n_START_SECTION_\nEkseemat\n_START_PARAGRAPH_\nEkseemat jaetaan karkeasti kahteen muotoon: akuuttiin ja krooniseen. Ekseema voi kuitenkin k\xc3\xa4yd\xc3\xa4 l\xc3\xa4pi sek\xc3\xa4 akuutteja ett\xc3\xa4 kroonisia vaiheita s\xc3\xa4\xc3\xa4nn\xc3\xb6llisesti toistuen.\n_START_SECTION_\nEkseemataudit\n_START_PARAGRAPH_\nEkseemataudeilla on useita eri nimi\xc3\xa4. Nimi on yleens\xc3\xa4 vain ekseemaa kuvaava, eik\xc3\xa4 kerro sen syyst\xc3\xa4 tai synnyst\xc3\xa4 mit\xc3\xa4\xc3\xa4n. Ekseemataudin syy on harvoin edes tiedossa. Viel\xc3\xa4 ei ole selvitetty taudin l\xc3\xa4ht\xc3\xb6kohtia, mutta ekseemat voidaan jakaa karkeasti kahteen p\xc3\xa4\xc3\xa4ryhm\xc3\xa4\xc3\xa4n: sis\xc3\xa4syntyisiin ja ulkosyntyisiin ekseemoihin.'